કોંગ્રેસમાં મુખ્યમંત્રીપદના પ્રબળ દાવેદાર ગણાતા વરિષ્ઠ નેતા શંકરસિંહ વાઘેલાએ આજે કોંગ્રેસના સંમેલનમાં પોતે મુખ્યમંત્રીપદની રેસમાં નથી તેવી જાહેરાત કરી તે પક્ષમાં ચર્ચાનો વિષય બની હતી. . આ નિવેદનના પગલે રાજકીય વર્તુળોમાં એક રસપ્રદ ચર્ચાએ પણ જોર પકડયું છે, ૧૯૯૫માં કેશુભાઈની સરકારમાં પણ જ્યારે મુખ્યમંત્રીપદ માટે હોડ જામી હતી ત્યારે બાપુએ નિવેદન કર્યું હતું કે, હું મુખ્યમંત્રી પદની રેસમાં નથી અને ત્યાર બાદ થોડા જ મહિનાઓમાં ખજુરાહોકાંડ કરીને બાપુએ મુખ્યમંત્રીની ખુરશી કેશુભાઈ પાસેથી ખેંચી લીધી હતી.